Ühisettepanek: NÕUKOGU MÄÄRUS, millega muudetakse määrust (EL) nr 36/2012 piiravate meetmete kohta seoses olukorraga Süürias /* JOIN/2012/020 final - 2012/0171 (NLE) */





SELETUSKIRI (1) Nõukogu võttis 18. jaanuaril 2012 vastu määruse (EL) nr 36/2012 piiravate meetmete kohta seoses olukorraga Süürias. Kõnealuse määrusega tunnistati kehtetuks ja asendati määrus (EL) nr 442/2011. (2) Nõukogu otsusega […], millega muudetakse otsust 2011/782/ÜVJP, piiritletakse täpsemalt finantsabiga seotud piiravate meetmete reguleerimisala. (3) Välisasjade ja julgeolekupoliitika kõrge esindaja ja Euroopa Komisjon teevad ettepaneku muuta selle täpsustuse kohaselt nõukogu määrust (EL) nr 36/2012. 2012/0171 (NLE) Ühisettepanek: NÕUKOGU MÄÄRUS, millega muudetakse määrust (EL) nr 36/2012 piiravate meetmete kohta seoses olukorraga Süürias EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust 2011/.../ÜVJP, millega muudetakse nõukogu otsust 2011/782/ÜVJP, mis käsitleb Süüria vastu suunatud piiravaid meetmeid[1], võttes arvesse liidu välisasjade ja julgeolekupoliitika kõrge esindaja ja Euroopa Komisjoni ühisettepanekut ning arvestades järgmist: (1) Nõukogu võttis 18. jaanuaril 2012 vastu määruse (EL) nr 36/2012 piiravate meetmete kohta seoses olukorraga Süürias,[2] et jõustada enamik meetmeid, mis on sätestatud nõukogu otsuses 2011/782/ÜVJP. Kõnealuse määrusega keelati muu hulgas teatav rahastamine ja finantsabi osutamine seoses kaupadega, mille suhtes kehtib ekspordikeeld. (2) Nõukogu otsusega […], millega muudetakse otsust 2011/782/ÜVJP, piiritletakse täpsemalt finantsabiga seotud piiravate meetmete reguleerimisala. (3) Seetõttu tuleks määrust (EL) nr 36/2012 vastavalt muuta. (4) Käesolevas määruses sätestatud meetme tõhususe tagamiseks peab käesolev määrus jõustuma viivitamata, ON VASTU VÕTNUD KÄESOLEVA MÄÄRUSE: Artikkel 1 Määrust (EL) nr 36/2012 muudetakse järgmiselt. (1) Artikli 3 lõige 1 asendatakse järgmisega. „1. Keelatud on: (a) osutada isikutele, üksustele või asutustele Süürias või Süürias kasutamiseks otse või kaudselt tehnilist abi seoses sõjaliste kaupade ühises Euroopa Liidu nimekirjas[3] (edaspidi „sõjaliste kaupade ühine nimekiri”) loetletud kaupade ja tehnoloogiatega või seoses kõnealuses nimekirjas loetletud kaupade tarnimise, tootmise, hoolduse või kasutamisega; (b) osutada isikutele, üksustele või asutustele Süürias või Süürias kasutamiseks otse või kaudselt tehnilist abi ning vahendusteenuseid seoses siserepressioonideks kasutada võidava, I ja IA lisas loetletud varustuse, kaupade või tehnoloogiaga; (c) rahastada otse või kaudselt isikuid, üksusi või asutusi Süürias või anda neile või Süürias kasutamiseks otse või kaudselt finantsabi, pidades sealhulgas silmas toetusi, laenusid ja ekspordikrediidikindlustust, samuti kindlustust ja edasikindlustust, seoses sõjaliste kaupade ühises nimekirjas või I ja IA lisas loetletud kaupade või tehnoloogiaga nende toodete müügiks, tarnimiseks, üleandmiseks või eksportimiseks või sellega kaasneva tehnilise abi osutamiseks; (d) osaleda teadlikult ja tahtlikult tegevuses, mille eesmärk või tagajärg on kõrvalehoidmine punktides a–c osutatud keeldudest.” (2) Artikli 3 lõige 4 asendatakse järgmisega. „4. III lisas loetletud veebisaitidel kindlaksmääratud asjaomaste liikmesriikide pädevate asutuste eelnevat luba on vaja, et: (a) anda mis tahes Süüria isikule, üksusele või asutusele või Süürias kasutamiseks otse või kaudselt tehnilist abi või osutada neile vahendusteenuseid, mis on seotud IX lisas loetletud seadmete, kaupade või tehnoloogiaga või selliste seadmete, kaupade või tehnoloogia tarnimise, tootmise, hoolduse ja kasutamisega; (b) rahastada isikuid, üksusi või asutusi Süürias või anda neile või Süürias kasutamiseks otse või kaudselt finantsabi, pidades sealhulgas silmas toetusi, laenusid ja ekspordikrediidikindlustust, samuti kindlustust ja edasikindlustust, seoses IX lisas loetletud kaupade või tehnoloogiaga selliste kaupade või tehnoloogia müügiks, tarnimiseks, üleandmiseks või eksportimiseks või sellega kaasneva tehnilise abi osutamiseks.” Artikkel 2 Käeolev määrus jõustub selle Euroopa Liidu Teatajas avaldamise päeval. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] ELT L 110, 24.4.2012, lk 36–37. [2] ELT L ... [3] ELT C 86, 18.3.2011, lk 1.